b'\n_START_ARTICLE_\n16. \xc5\xa1ahovska olimpijada\n_START_PARAGRAPH_\n16. \xc5\xa1ahovska olimpijada je potekala med 2. in 25. novembrom 1964 v Tel Avivu (Izrael)._NEWLINE_Sovjetska zveza je osvojila prvo mesto, SFRJ drugo in Nem\xc4\x8dija tretje.\n_START_SECTION_\nPregled\n_START_PARAGRAPH_\nSodelovalo je 294 \xc5\xa1ahistov (med njimi 31 velemojstrov in 37 mednarodnih mojstrov) v 50 reprezentancah; odigrali so 1.818 od na\xc4\x8drtovanih 1.820 partij (2 partiji sta bili v naprej dolo\xc4\x8deni). Glavni sodnik je bil mednarodni \xc5\xa1ahovski mojster Alois Nagler (\xc5\xa0vica). Partije so bile razdeljene med 7 preskupin in 4 finalne skupine. Igralci so imeli 2,5 h za prvih 40 potez, nato pa 1 h za naslednjih 16.'